b'\n_START_ARTICLE_\nSpa\xc8\x9biul cosmic\n_START_PARAGRAPH_\nSpa\xc8\x9biul cosmic numit \xc8\x99i spa\xc8\x9biu extraatmosferic este \xc3\xaentregul spa\xc8\x9biu situat dincolo de limita atmosferei unei planete._NEWLINE_Spa\xc8\x9biul cosmic este, \xc3\xaentr-o prim\xc4\x83 aproxima\xc8\x9bie, vid. Totu\xc8\x99i, el nu este complet lipsit de con\xc8\x9binut, ci este umplut cu gaze la presiune extrem de sc\xc4\x83zut\xc4\x83 \xc8\x99i pulberi. Spa\xc8\x9biul cosmic con\xc8\x9bine c\xc3\xa2mpuri gravita\xc8\x9bionale, radia\xc8\x9bii electromagnetice, neutrini. Teoretic el mai con\xc8\x9bine \xc8\x99i energie neagr\xc4\x83 \xc8\x99i materie \xc3\xaentunecat\xc4\x83._NEWLINE_Deoarece atmosfera nu se termin\xc4\x83 brusc, ci se sub\xc8\x9biaz\xc4\x83 progresiv, nu exist\xc4\x83 nici o limit\xc4\x83 definit\xc4\x83 clar \xc3\xaentre atmosfer\xc4\x83 \xc8\x99i spa\xc8\x9biul cosmic.\n_START_SECTION_\nDescoperiri\n_START_PARAGRAPH_\n\xc3\x8en 350 \xc3\xae.Hr., filosof grec Aristotel a sugerat c\xc4\x83 natura are oroare de vid, un principiu care a devenit cunoscut\xc4\x83 sub numele de horror vacui. Pe baza acestei idei cum c\xc4\x83 vidul nu ar putea exista, mai multe secole s-a crezut c\xc4\x83 spa\xc8\x9biul nu ar putea fi gol._NEWLINE_Abia \xc3\xaen secolul al XVII-lea, filozoful  francez Ren\xc3\xa9 Descartes a sus\xc8\x9binut c\xc4\x83 \xc3\xaentregul spa\xc8\x9biu trebuie s\xc4\x83 fie plin._NEWLINE_Cercet\xc4\x83ri viitoare privind fizica vidului au fost efectuat de c\xc4\x83tre Otto von Guericke.\n_START_SECTION_\nMediul\n_START_PARAGRAPH_\nSpa\xc8\x9biul extraatmosferic este cel mai apropiat de starea de vid perfect. Efectiv \xc3\xaen acest spa\xc8\x9biu nu exist\xc4\x83 for\xc8\x9be de frecare, aceasta le permite stelelor, planetelor \xc8\x99i sateli\xc8\x9bilor s\xc4\x83 circule liber de-a lungul traiectoriilor lor ideale gravita\xc8\x9bionale. Cu toate acestea, chiar \xc8\x99i \xc3\xaen cel mai pronun\xc8\x9bat vid din spa\xc8\x9biul intergalactic tot exist\xc4\x83  c\xc3\xa2\xc8\x9biva atomi de hidrogen pe metru cub. Pentru compara\xc8\x9bie, aerul pe care \xc3\xael respir\xc4\x83m con\xc8\x9bine aproximativ 10 \xc2\xb2\xe2\x81\xb5 molecule pe metru cub._NEWLINE_Vidul avansat din spa\xc8\x9biu poate fi un mediu atractiv pentru anumite procese industriale, de exemplu cele care necesit\xc4\x83 suprafe\xc8\x9be ultracurate.\n_START_SECTION_\nTemperatur\xc4\x83\n_START_PARAGRAPH_\nTot Universul observabil este umplut cu fotoni care au fost crea\xc8\x9bi \xc3\xaen timpul Big Bang-ului, cunoscu\xc8\x9bi sub numele de radia\xc8\x9bie cosmic\xc4\x83 de fond cu microunde, (CMBR). Num\xc4\x83rul mare al neutrinilor provoac\xc4\x83 radia\xc8\x9bia cosmic\xc4\x83 de fond cu neutini. Temperatura curent\xc4\x83 a corpurilor \xc3\xaentunecate (a acestei radia\xc8\x9bii de fotoni) este de 3 K (\xe2\x88\x92270 \xc2\xb0C; \xe2\x88\x92454 \xc2\xb0F). Unele regiuni ale spa\xc8\x9biului cosmic pot con\xc8\x9bine particule cu \xc3\xaenc\xc4\x83rc\xc4\x83tur\xc4\x83 energetic\xc4\x83 ridicat\xc4\x83 \xc8\x99i au o temperatur\xc4\x83 mult mai mare dec\xc3\xa2t radia\xc8\x9bia cosmic\xc4\x83 de fond CMBR.\n_START_SECTION_\nStatutul juridic\n_START_PARAGRAPH_\nSpa\xc8\x9biul extraterestru nu este supus suveranit\xc4\x83\xc8\x9bii vreunui stat.\n_START_SECTION_\nDiferen\xc8\x9be orbit\xc4\x83 - spa\xc8\x9biul cosmic\n_START_PARAGRAPH_\nPentru a efectua un zbor spa\xc8\x9bial orbital, o nav\xc4\x83 spa\xc8\x9bial\xc4\x83 trebuie s\xc4\x83 dep\xc4\x83\xc8\x99easc\xc4\x83 viteza de zbor suborbital\xc4\x83. O nav\xc4\x83 spa\xc8\x9bial\xc4\x83 nu intr\xc4\x83 pe orbit\xc4\x83 p\xc3\xa2n\xc4\x83 c\xc3\xa2nd acesta nu se deplaseaz\xc4\x83 cu o vitez\xc4\x83 suficient de mare, astfel \xc3\xaenc\xc3\xa2t accelera\xc8\x9bia sa s\xc4\x83 fie mai mic\xc4\x83 sau egal\xc4\x83 cu accelera\xc8\x9bia centripet\xc4\x83 cauzat\xc4\x83 de viteza sa \xc3\xaen mi\xc8\x99care circular\xc4\x83. Deci, pentru a intra pe orbit\xc4\x83, o nav\xc4\x83 spa\xc8\x9bial\xc4\x83 nu trebuie s\xc4\x83 ajung\xc4\x83 doar \xc3\xaen spa\xc8\x9biul respectiv, dar, de asemenea, trebuie s\xc4\x83 ating\xc4\x83 o vitez\xc4\x83 suficient\xc4\x83 orbital\xc4\x83. Pentru a trece pe orbita joas\xc4\x83 a P\xc4\x83m\xc3\xa2ntului o nav\xc4\x83 trebuie s\xc4\x83 ating\xc4\x83 viteza de 7,900\xc2\xa0m/s (28,400\xc2\xa0km/h sau 17,700\xc2\xa0mph), pentru compara\xc8\x9bie cel mai rapid avion realizat vreodat\xc4\x83 a atins viteza de 2,200\xc2\xa0m/s (7,900\xc2\xa0km/h sau 4,900\xc2\xa0mph) (\xc3\xaen 1967, aeronava  nord-american\xc4\x83 X-15).\n_START_SECTION_\nGeospa\xc8\x9biu\n_START_PARAGRAPH_\nGeospa\xc8\x9biul este regiunea spa\xc8\x9biului cosmic din apropierea Pamantului._NEWLINE_Geospa\xc8\x9biul include regiunea superioar\xc4\x83 a atmosferei, precum \xc8\x99i ionosfera \xc8\x99i magnetosfera. Centura de radia\xc8\x9bii Van Allen se afl\xc4\x83, de asemenea, \xc3\xaen cadrul geospa\xc8\x9biului. Regiunea dintre atmosfera Pamantului \xc8\x99i Lun\xc4\x83 este uneori denumit\xc4\x83 spa\xc8\x9biul cis-lunar.\n_START_SECTION_\nInterplanetar\n_START_PARAGRAPH_\nSpatiul interplanetar, spa\xc8\x9biul din jurul Soarelui \xc8\x99i a planetelor sistemului solar, este regiunea dominat\xc4\x83 de mediu interplanetar care se extinde p\xc3\xa2n\xc4\x83 la heliopauz\xc4\x83, adic\xc4\x83 p\xc3\xa2n\xc4\x83 acolo unde influen\xc8\x9ba mediului galactic este mai puternic\xc4\x83 dec\xc3\xaet c\xc3\xa2mpul magnetic \xc8\x99i fluxulul de particule generate de Soare.\n_START_SECTION_\nInterstelar\n_START_PARAGRAPH_\nSpa\xc8\x9biul interstelar este spa\xc8\x9biul fizic dintr-o galaxie care nu este ocupat de stele sau de sistemele lor planetare. Mediul interstelar se refer\xc4\x83 -prin defini\xc8\x9bie- la spa\xc8\x9biul interstelar (dintre stele).\n_START_SECTION_\nIntergalactic\n_START_PARAGRAPH_\nSpa\xc8\x9biul intergalactic este spa\xc8\x9biul fizic dintre galaxii._NEWLINE_\xc3\x8en general este lipsit de praf \xc8\x99i materie. Spa\xc8\x9biul intergalactic este foarte aproape de un vid total. Spatiul dintre galaxii, denumit void, este, probabil, aproape gol._NEWLINE_Unele teorii apreciaz\xc4\x83 densitatea medie a Universului ca fiind echivalentul unui atomu de hidrogen pe un metru cub._NEWLINE_Densitatea universului, cu toate acestea, nu este \xc3\xaen mod clar uniform\xc4\x83; aceasta este cuprins\xc4\x83 \xc3\xaentre o densitatea relativ mare \xc3\xaen galaxii (inclusiv densitate foarte mare \xc3\xaen corpurile cere\xc8\x99ti din galaxii, cum ar fi planete, stele, \xc8\x99i g\xc4\x83uri negre) iar \xc3\xaen imensit\xc4\x83\xc8\x9bile spa\xc8\x9biului, numite void, densitatea este mult mai mic\xc4\x83 dec\xc3\xa2t media universului._NEWLINE_\xc3\x8en baza a dou\xc4\x83 studii publicate \xc3\xaen Astrophysical Journal [] [], fizicianul Christopher Martin sus\xc8\x9bine c\xc4\x83 a ob\xc8\x9binut imagini ale mediului intergalactic care este alc\xc4\x83tuit din gaze \xc8\x99i formeaz\xc4\x83 aproximativ 3% din masa Universului.'